་ལ༔ ཧཱུྃ༔ འདོད་ཆགས་གནས་གྱུར་ཀུན་རྟོག་ཡེ་ཤེས་ངང་༔ ཡེ་ཤེས་རྒྱས་པ་པདྨ་ཧེ་རུ་ཀ༔ པདྨ་གཟི་ལྡན་མ་དང་གཉིས་སུ་མེད༔ པདྨ་གསུང་གི་
དབང་མཆོག་ཐོབ་པར་ཤོག༔ ཨོཾ་པདྨ་ཏ་ཀྲི་ཏ་མཧཱ་ཀྲོ་ཏ་ཧ་ཡ་གྷྲི་ཝ་ཧུ་ལུ་ཧུ་ལུ་ཧཱུྃ་ཕཊ༔ ཨ་བྷི་རིཉྩ་ཨཱ༔ དེ་ནས་རྡོ་རྗེ་ཐོད་ཆེན་གཏད༔ པུས་མོ་གཡས་སུ་དྲེགས་པའི་སྐུ༔ བསྐྱེད་པ་བཞག་ལ་བསྟིམ་པར་

བྱ༔ ཧཱུྃ༔ དྲག་པོ་ཁྲོ་བོའི་སྐུ་ལས་དཔའ་བོ་བཞེངས༔ དྲེགས་པ་ཀུན་འདུལ་ཕྱག་ན་རྡོ་རྗེའི་སྐུ༔ སྲིད་པ་སྤྱི་འདུལ་ཡུམ་དང་གཉིས་སུ་མེད༔ ཆོས་སྐྱོང་ལས་ལ་འཁོལ་བའི་དབང་ཐོབ་ཤོག༔ ཨོཾ་བཛྲ་ཙཎྜ་
སརྦ་དུཥྚན་ཧཱུྃ་ཕཊ༔ ཨ་བྷི་རིཉྩ་ཨཱ༔ དེ་ནས་ལྕགས་ཀྱི་ཕུར་བུ་གཏད༔ ལྟེ་བར་རྡོ་རྗེ་གཞོན་ནུ་བཞག༔ ཧཱུྃ༔ ཕྲག་དོག་རྣམ་དག་བྱ་བ་གྲུབ་པའི་ངང་༔ ཡེ་ཤེས་མཐར་ཕྱིན་རྡོ་རྗེ་གཞོན་ནུའི་སྐུ༔ འཁོར་ལོ་
རྒྱས་འདེབས་མ་དང་གཉིས་སུ་མེད༔ འཕྲིན་ལས་ཕུར་བུའི་དབང་མཆོག་ཐོབ་པར་ཤོག༔ ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིག་ནན་བཾ་ཧཱུྃ་ཕཊ༔ ཨ་བྷི་རིཉྩ་ཨཱ༔ དེ་ནས་རྡོ་རྗེ་ཙིཏྟ་གཏད༔ པུས་མོ་གཡོན་དུ་
དྲག་སྔགས་ཀྱི༔ བདག་པོ་སྟོབས་ལྡན་ནག་པོ་བཞག༔ ཧཱུྃ༔ ཉོན་མོངས་འཚུབས་པའི་སེམས་ཅན་འདུལ་བའི་ཕྱིར༔ ཞེ་སྡང་ཁྲོས་པའི་སྟོབས་ལྡན་ནག་པོ་བཞེངས༔ འབྱུང་བ་ལྔ་ཡི་བདག་མོ་ཡུམ་དང་
སྦྱོར༔ དམོད་པ་དྲག་སྔགས་གྲུབ་པའི་དབང་ཐོབ་ཤོག༔ ཨོཾ་བཛྲ་སརྦ་དུཥྚན་ཨེ་ཛ་བྷྱོ་ཨ་བྷི་རིཉྩ་ཨཱ༔ དེ་ནས་དུར་ཁྲོད་རྒྱན་གྱི་དབང་༔ རྣལ་འབྱོར་ལུས་ལ་བསྐུར་བར་བྱ༔ ཧཱུྃ༔ ང་རྒྱལ་མ་སྤངས་རང་
གྲོལ་བ༔ ཐོད་པའི་ཕྲེང་བས་དབང་བསྐུར་རོ༔ ཧཱུྃ༔ གཏི་མུག་མ་སྤངས་རང་གྲོལ་བ༔ གླང་ཆེན་ཀོ་རློན་དབང་བསྐུར་རོ༔ ཧཱུྃ༔ ཞེ་སྡང་མ་སྤངས་རང་གྲོལ་བ༔ སྦྲུལ་གྱི་ཆུན་པོས་དབང་བསྐུར་རོ༔

༄༅༔ ༔ཧཱུྃ༔ འདོད་ཆགས་མ་སྤངས་རང་གྲོལ་བ་༔ ཞིང་ཆེན་གཡང་གཞིས་དབང་བསྐུར་རོ༔ ཧཱུྃ༔ ཕྲག་དོག་མ་སྤངས་རང་གྲོལ་བ༔ སྟག་གི་ཤམ་ཐབས་དབང་བསྐུར་རོ༔ ཧཱུྃ༔
ཁམས་གསུམ་དབང་དུ་སྡུད་པའི་ཕྱིར༔ རཀྟའི་ཐིག་ལེས་དབང་བསྐུར་རོ༔ ཧཱུྃ༔ བསོད་ནམས་ཚོགས་ཆེན་རྫོགས་པའི་ཕྱིར༔ ཞག་གི་ཟོ་རིས་དབང་བསྐུར་རོ༔ ཧཱུྃ༔ གདུག་པ་མ་ལུས་འདུལ་བའི་ཕྱིར༔
ཐལ་ཆེན་ཚོམ་བུས་དབང་བསྐུར་རོ༔ ཧཱུྃ༔ མི་ཤིགས་རྡོ་རྗེ་སྲ་བའི་གོ༔ རྡོ་རྗེའི་གོ་ཁྲབ་དབང་བསྐུར་རོ༔ ཧཱུྃ༔ མ་རིག་འཁོར་བའི་མུན་པ་སེལ༔ ཡེ་ཤེས་མེ་དཔུང་དབང་བསྐུར་རོ༔ ཧཱུྃ༔ ཕ་རོལ་ཕྱིན་
པ་ཡུམ་གྱིས་བརྒྱན༔ རུས་པའི་རྒྱན་དྲུག་དབང་བསྐུར་རོ༔ ཨོཾ་ཤྲཱི་ཧེ་རུ་ཀ་ས་མ་ཡ་ཤྲཱི་ཧཱུྃ་སྭཱཧཱ༔ དྷརྨཱ་དྷ་ཏུ་ཛྙཱ་ན་ཨ་བྷི་རིཉྩ་ཧཱུྃ་ཨཱ༔ དེ་ནས་འགྲོ་དོན་འཕྲིན་ལས་དབང་༔ བྱང་སེམས་ཅན་ལ་བསྐུར་བར་བྱ༔
ཧཱུྃ༔ རྡོ་རྗེ་རྩེ་ལྔ་ཡེ་ཤེས་ལྔ༔ ཉོན་མོངས་དུག་ལྔ་འཇོམས་པའི་རྫས༔ ཐབས་ཀྱི་ཕྱག་རྒྱ་རབ་ཏུ་བཟུང་༔ རྡོ་རྗེའི་དབང་མཆོག་ཐོབ་པར་ཤོག༔ ཛྙཱ་ན་པཉྩ་བཛྲ་ཨ་བྷི་རིཉྩ་ཨཱ༔ ཧཱུྃ༔ ཆོས་དབྱིངས་སྒྲ་སྒྲོག་
དྲིལ་བུ་འདིས༔ གསུང་རབ་བཅུ་གཉིས་སྒྲ་སྒྲོག་པས༔ ཆོས་ཀྱི་དབྱིངས་ཀྱི་ཕོ་བྲང་དུ༔ ཤེས་རབ་ཕྱག་རྒྱ་ལེན་པར་ཤོག༔ དྷརྨ་དྷ་ཏུ་ཤ་ས་ཏ་ཨ་བྷི་རིཉྩ་ཨཱ༔ ཞེས་གཡས་གཡོན་དུ་རྡོ་རྗེ་དྲིལ་བུ་གཏད་དོ༔

ཧཱུྃ༔ འཇིག་རྟེན་གསུམ་གྱི་མགོན་པོ་ཡི༔ ཆོས་ཀྱི་རྒྱལ་མཚན་ལེགས་པར་བཟུང་༔ གསང་སྔགས་སྙིང་པོ་སྨིན་པར་བྱ༔ རྒྱལ་མཚན་རྟགས་ཀྱི་དབང་བསྐུར་རོ༔ ཨོཾ་ཛྙཱ་ན་ཀེ་དུ་ར་ཛཱ་དྷརྨཱ་ཤྭ་ར་ཧོ༔ ཞེས་
མཆན་ཁུང་གཡས་སུ་རྒྱལ་མཚན་བཙུགས་སོ༔ ཧཱུྃ༔ ཆོས་རྣམས་སྒྲ་ལས་འབྱུང་བའི་ཕྱིར༔ དུང་དཀར་གཡས་སུ་འཁྱིལ་བ་འདི༔ སྟོང་གསུམ་གྲགས་པར་རབ་ཏུ་བུས༔ ཐམས་ཅད་འདུལ་བར་དབང་
བསྐུར་རོ༔ ཨོཾ་སརྦ་ཏ་ཐཱ་ག་ཏ་ཤཔྟ་དྷརྨ་སྭ་བྷཱ་ཝ་ཨཏྨ་ཀྲོ་ཧཾ༔ ཞེས་དུང་ཆེན་གཏད་དེ་འབུད་པ་བྱའོ༔ ཧཱུྃ༔ རྔ་ཆེན་དབང་གི་རོལ་མོ་འདི༔ ཐམས་ཅད་དབང་དུ་འདུ་བའི་ཕྱིར༔ ཁམས་གསུམ་སྒྲ་ཡིས་གང་བར་
གྱིས༔ དབང་གི་རྒྱལ་པོར་དབང་བསྐུར་རོ༔ ཨོཾ་བཛྲ་ཛྙཱ་ན་བྷི་ར་ཡ་ཐཱ་ཨ་བྷི་རིཉྩ་ཨཱ༔ ཞེས་རྔ་ཆེན་གཏད་དེ་བརྡུང་བར་བྱའོ༔ ཧཱུྃ༔ སྣང་གསལ་སྒྲོན་མེ་རྣམ་པ་གསུམ༔ ཁྱོད་ཀྱིས་སྦོར་ལ་སྲིད་གསུམ་
གྱི༔ མ་རིག་མུན་པ་སེལ་བར་གྱིས༔ གསལ་བས་སྒྲོན་མེའི་དབང་བསྐུར་རོ༔ ཨོཾ་ཛྙཱ་ན་ཙཀྵུ་སུརྻ་ཨ་ལོ་ཀེ་ཨ་བྷི་རིཉྩ་ཨཱ༔ ཞེས་མར་མེ་སྦར་ཏེ་གཏད་དོ༔ ཨོ་རྒྱན་པདྨ་འབྱུང་གནས་དང་༔ ཤཱཀྱ་ཐུབ་
པའི་བསྟན་པ་འདི༔ མི་ནུབ་ཡུན་དུ་གནས་བྱའི་ཕྱིར༔ སྣང་བ་མཐའ་ཡས་ཐུགས་ཀའི་ཧྲཱི༔ ཆོས་ཀྱི་དབྱིངས་ནས་མཁའ་ལ་སྤྲོས༔ རྡོ་རྗེ་ཁྲག་འཐུང་ཐུགས་ཀར་བསྟིམ༔ གསང་བའི་དབང་བསྐུར་མཁའ་

༄༅༔ ༔ལ་ཕོབ༔ རྒྱ་མཚོ་ཡོངས་སུ་དྭངས་པའི་ཀློང་༔ ཀླུ་རྒྱལ་འཇོག་པོའི་ཁང་སྟེང་ནས༔ མེ་ཏོག་པདྨའི་རྩེ་ལས་སྐྱེས༔ སྤྲུལ་པའི་སྐུ་དེ་བསྐྱེད་པའོ༔ ད་ལྟ་བོད་ཡུལ་དཀར་པོར་
བསྒྱུར༔ ནམ་ཞིག་བསྟན་པའི་ཐ་མ་ལ༔ དུ་ཏྲི་ནག་པོའི་སྤྱོད་པ་དར༔ རྒྱལ་ཁྲིམས་ཁྲིའུར་འཐོར་བའི་ཚེ༔ ང་ཡི་བྱིན་རླབས་ཐུགས་རྗེ་ཡིས༔ བོད་ཡུལ་སྤྲུལ་པའི་སྐྱེས་བུས་འདུལ༔ ཕྱི་ལྟར་བུམ་པ་ལྷ་ཡི་
དབང་༔ བྱང་ཆུབ་སེམས་དཔའི་རིགས་ལ་བསྐུར༔ གཞན་དོན་སྙིང་རྗེས་ཟིན་པར་མཛོད༔ ལས་ཅན་དེ་དང་འཕྲད་པར་ཤོག༔ ྅྅྅྅྅྅྅ ྅྅྅྅ ྅྅྅྅ ྅྅྅྅྅྅྅྅྅྅ ད་ནི་
གསང་བའི་དབང་བསྐུར་བྱ༔ རྟེན་ནི་མཚན་ལྡན་ཡུམ་ལ་བརྟེན༔ རྫས་ནི་དུང་ཆོས་ཉ་ཕྱིས་སམ༔ ཐོད་པར་ཙནྡན་ག་བུར་དང་༔ བདུད་རྩི་ལྔ་དང་ཛ་གད་སྦྱར༔ གུ་རུ་རྡོ་རྗེ་དྲག་པོ་རྩལ༔ ཕག་མོ་ཡུམ་དང་
མཉམ་པར་སྦྱོར༔ སྦྱོར་མཚམས་བྱང་སེམས་དཀར་དམར་དེ༔ འཁོར་ལོ་བཞི་བརྒྱུད་གསང་སྒོར་དབབ༔ མེ་ལོང་གཙང་མས་བླངས་བྱས་ཏེ༔ དུང་ཕོར་སྣོད་དུ་བླུག་པར་བྱ༔ སློབ་བུས་ཞུ་བ་འདི་སྐད་
དབུལ༔ ཨེ་མ་ཧོཿ བླ་མ་གསང་བའི་བདག༔ བདག་ལ་གཉིས་མེད་རོལ་པ་ཡིས༔ བདེ་བ་ཆེན་པོའི་དངོས་གྲུབ་ཞུ༔ གསང་བའི་དབང་བསྐུར་མཛད་དུ་གསོལ༔ ཞེས་པ་ལན་གསུམ་ཞུ་བ་དབུལ༔ དེ་

ནས་དུང་ཕོར་ཐོགས༔ ཧཱུྃ༔ དྲི་མེད་ཡབ་ཀྱི་བྱང་ཆུབ་སེམས༔ ཆགས་མེད་ཡུམ་གྱི་རཀྟ་དམར༔ དབྱེར་མེད་བྱང་ཆུབ་བདེ་བའི་ལམ༔ བྱང་སེམས་གསང་བའི་དབང་བསྐུར་རོ༔ ཨོཾ་བོ་དྷི་ཙིཏྟ་ཀ་མ་ལ་
སིདྡྷི་ཧཱུྃ་ཧཱུྃ༔ མཧཱ་སུ་ཁ་ཧོ༔ ཞེས་ལྕེ་སྟེང་དུ་བླུད་དེ༔ ཧོཿ ཡབ་ཡུམ་གཉིས་སུ་མེད་པ་ཡི༔ བྱང་ཆུབ་སེམས་ཀྱི་དབང་བསྐུར་བས༔ ཐབས་དང་ཤེས་རབ་གཉིས་སུ་མེད་པའི་དོན་རྟོགས་ནས༔ དབྱིངས་
དང་ཡེ་ཤེས་འདུ་འབྲལ་མེད་པའི་དབང་ཐོབ་པར་གྱུར་ཅིག༔ དེ་ནས་རྩ་རླུང་མན་ངག་བསྟན༔ དཔེར་ན་བུམ་པ་ཞབས་བཟང་དུ༔ ཆུ་བླུག་ཕྱི་རུ་མི་འཛག་ཅིང་༔ རླུང་བཅུད་དྭངས་མ་འཛག་མེད་བྱ༔ རླུང་ནི་
རྔུབ་ཅིང་ནང་དུ་བཟུང་༔ མགོ་མཇུག་ཐིག་ལེས་གང་བ་དང་༔ སྣང་སྲིད་ཐམས་ཅད་བདེ་བར་འཆར༔ གཟུང་འཛིན་རྟོག་པ་ཐམས་ཅད་དག༔ བྱང་ཆུབ་སེམས་ཀྱི་དཀྱིལ་འཁོར་མཐོང་༔ ངག་གི་དྲི་མ་དག་
པར་བྱ༔ དེ་ནས་བྱང་སེམས་དཀར་དམར་དང་༔ སུག་སྨེལ་བུ་རམ་ཚ་བ་གསུམ༔ ཚ་སྣ་གསུམ་སྦྱར་རིལ་བུ་བྱ༔ ཐོད་པ་ཆང་དང་བཅས་པ་ཐོགས༔ ཧཱུྃ༔ ལུས་འདི་རྩ་རླུང་ཐིག་ལེའི་གནས༔ རྩ་
འདུལ་རླུང་སྦྱངས་ཐིག་ལེ་གཟུང་༔ དབུ་མར་རླུང་སེམས་ཚུད་པ་དང་༔ བསྒོམ་བྱ་སྒོམ་བྱེད་གཉིས་སྣང་གྲོལ༔ རྩ་རླུང་ཐིག་ལེ་དྲོད་ཀྱི་དབང་༔ སྐལ་ལྡན་ཁྱོད་ལ་བསྐུར་བར་བྱ༔ ཨོཾ་བཛྲ་ཙན་དྷ་ལི་རཾ་

༄༅༔ ༔སརྦ་ཏ་ཐཱ་ག་ཏ་ཤ་རི་རཾ་སྭ་བྷཱ་ཝ་ཨཏྨ་ཀྲོ་ཧཾ༔ ཞེས་ཆང་དང་རིལ་བུ་རྫོགས་པར་བླུད༔ གཏུམ་མོ་བསྒོམ་པའི་མན་ངག་སྦྱིན༔ བདུད་བཞིའི་འཇིགས་པ་འཇོམས་པར་འགྱུར༔ ས་
མ་ཡ༔ རྒྱ་རྒྱ་རྒྱ༔ དེ་ནས་བདག་ཉིད་ཆེན་པོའི་བླ་མ་ལ༔ ལུས་དང་ལོངས་སྤྱོད་ཕངས་པ་མེད་པ་ཕུལ་ནས་འདི་སྐད་ཅེས་ཞུའོ༔ ཧོཿ གསང་ཆེན་རོལ་པའི་དཀྱིལ་འཁོར་འདིར༔ བཀའ་དྲིན་ཆེན་པོའི་བླ་
མ་ལ༔ གཡོ་སྒྱུ་མེད་པར་ལོངས་སྤྱོད་འབུལ༔ ཡང་དག་སྙིང་པོ་བསྟན་དུ་གསོལ༔ ཞེས་ཞུའོ༔ བླ་མས་བུའི་ལག་ཏུ་རྡོ་རྗེ་དང་དྲིལ་བུ་གཏད་དེ་མདུན་དུ་མེ་ལོང་དང་མན་ཤེལ་འཕྱར་ལ་འདི་སྐད་དོ༔ ཧཱུྃ༔
ཁྱོད་ཉིད་ངའི་སྲས་བྱེད་ན༔ རྡོ་རྗེ་དྲིལ་བུ་རྟག་ཏུ་བཟུང་༔ རང་རིག་སེམས་ལ་ཆེར་གྱིས་ལྟོས༔ མི་རྟག་འདུ་ཕྲོད་བྱེད་པའི་སེམས༔ བྱིངས་རྨུགས་འཐིབས་པ་འཁྲུལ་པའི་གཞི༔ དེ་ལ་བུ་ཁྱོད་མ་ཞེན་པར༔
སེམས་དེ་གློད་པས་སྡུག་བསྔལ་གྲོལ༔ རིག་པ་རང་བྱུང་རྗེན་པར་འཆར༔ དེ་ལ་ཤེས་རབ་རང་བྱུང་ཟེར༔ ཡེ་ཤེས་འཆར་བས་གཞི་ཡིན་པས༔ བུ་ཁྱོད་མ་གཡེངས་ངང་ལ་ཞོག༔ རང་སར་གསལ་ལ་
འཛིན་པ་མེད༔ མེ་ལོང་གཡའ་དང་བྲལ་བ་འདྲ༔ དེ་ལ་ཡེ་ཤེས་འཆར་བའི་དཔེ༔ ཤེལ་ལ་འོད་ལྔ་འཆར་བ་འདྲ༔ དེ་ལ་བསྟན་པ་ཐོབ་པ་དང་༔ རྡོ་རྗེ་འཆང་དང་རིག་འཛིན་དང་༔ སྐལ་ལྡན་བུ་ཁྱོད་དབྱེར་

མེད་འགྱུར༔ བིརྻ་ཛྙཱ་ན་མཧཱ་ཨ་བྷི་རིཉྩ་ཧཱུྃ༔ སྐལ་ལྡན་རིགས་ཀྱི་བུ་ལ་རིག་པ་ཡེ་ཤེས་ཀྱི་དབང་བསྐུར་བས༔ སྐུ་གསུམ་དང་ཡེ་ཤེས་ལྔ་ལྷུན་གྱིས་གྲུབ་པར་གྱུར་ཅིག་ཅེས་བརྗོད་དོ༔ དེ་ནི་རིག་པའི་དབང་
ངོ༔ འདི་ན་མར་རང་གི་བརྒྱུད་འཛིན་ངེས་པའི་བུ་ལ་རྒྱལ་ཐབས་སྤྱི་བླུགས་ཀྱི་དབང་བསྐུར་བར་བྱ་སྟེ་ཟུར་དུ་བལྟའོ༔ སྐབས་འདིར་དམ་ཚིག་རྒྱས་བཤད་བྱ༔ དེ་ནས་བླ་མའི་ཕྱག་རྒྱ་བུའི་སྤྱི་བོར་བཞག་ལ༔
ཧཱུྃ༔ སྐལ་ལྡན་རིགས་ཀྱི་བུ་ཁྱོད་ཀྱི༔ སྙིང་ལ་བླ་མ་རྡོ་རྗེ་འཆང་༔ རིག་འཛིན་ང་དང་དབྱེར་མེད་གནས༔ དེ་ཕྱིར་བཟླས་࿙མོས་པ་ཟེར་བའང་འདུག པ་རྒྱུན་མ་གཅོད༔ ཁྱོད་ཀྱི་གསང་བའི་མིང་འདི་ཡིན༔
ཐོག་མར་རང་བྱུང་རིག་པ་རྩལ༔ གཉིས་པར་ཡེ་ཤེས་རང་ཤར་རྩལ༔ གསུམ་པ་ཡེ་ཤེས་རྫོགས་པའི་རྩལ༔ བཞི་པ་བདེ་ཆེན་དགྱེས་པའི་རྩལ༔ ལྔ་པ་འཕྲིན་ལས་གྲུབ་པའི་རྩལ༔ སྐལ་ལྡན་མ་ལ་དབང་
བསྐུར་ཚེ༔ གསང་མཚན་གདགས་པར་བྱ་བ་ནི༔ དང་པོ་བདེ་ཆེན་མཁའ་འགྲོ་མ༔ གཉིས་པ་མཁའ་འགྲོ་སྐལ་ལྡན་མ༔ གསུམ་པ་ཌཱཀྐི་གསལ་འབར་མ༔ བཞི་པ་མཁའ་འགྲོ་དོན་གྲུབ་མ༔ ལྔ་པ་ཌཱ་ཀི་
དབང་ཆེན་མ༔ དེ་ལྟར་བཏགས་ལ་ལས་གཉེར་གཏད༔ དང་པོ་དམ་ཚིག་གཉན་པོ་སྲུངས༔ གཉིས་པ་རྡོ་རྗེ་རྩེ་ལྔ་དང་༔ ཐོད་པ་བཟང་པོ་རྟག་ཏུ་ཆོངས༔ གསུམ་པ་ཚེས་བཅུའི་མཆོད་པ་བཟུང་༔ དེ་

༄༅༔ ༔གསུམ་ཚེ་འདིར་མ་ཉམས་ན༔ བླ་མ་ལྷ་དང་ཁྱོད་དང་གསུམ༔ འབྲལ་བ་མི་སྲིད་མངོན་སངས་རྒྱས༔ པདྨ་འབྱུང་གནས་བདག་དང་མཉམ༔ མཧཱ་ས་མ་ཡ་སིདྡྷི་ཧཱུྃ་ཧཱུྃ་ཧཱུྃ༔ དེ་
ནས་ཚེའི་དངོས་གྲུབ་དང་༔ ཚོགས་ཀྱི་ཡོ་བྱད་ལ་ལོངས་སྤྱོད༔ གཏོར་མ་དགོས་འདོད་ཐམས་ཅད་འབྱུང་བའི་རིན་པོ་ཆེར་བསམ་ལ༔ ཧཱུྃ༔ འདོད་ཡོན་ཆེན་པོའི་གཏོར་མ་འདི༔ དང་པོ་མཆོད་པའི་རྫས་སུ་
ཕུལ༔ བར་དུ་དགྱེས་པའི་ཚུལ་གྱིས་བཞེས༔ ད་ལྟ་དངོས་གྲུབ་བདག་ལ་སྩོལ༔ སརྦ་སིདྡྷི་ཧཱུྃ་ཧཱུྃ༔ ཧཱུྃ༔ དུས་གསུམ་སངས་རྒྱས་ཐམས་ཅད་ཀྱིས༔ ཐུགས་ལས་སྤྲུལ་པའི་སྐུར་བཞེངས་ལ༔ བདག་ལ་
དངོས་གྲུབ་ཐམས་ཅད་སྩོལ༔ འཆི་མེད་ཚེ་ཡི་དངོས་གྲུབ་སྩོལ༔ འཛད་མེད་ནོར་གྱི་དངོས་གྲུབ་སྩོལ༔ བཅུད་ལྡན་ཟས་ཀྱི་དངོས་གྲུབ་སྩོལ༔ ཆོས་སྐུ་རང་བྱུང་ཡེ་ཤེས་དང་༔ ལོངས་སྤྱོད་རང་ལ་རྒྱས་པ་
དང་༔ སྤྲུལ་པ་ཕྱོགས་བཅུར་འགྱེད་ནུས་པའི༔ དངོས་གྲུབ་བདག་ལ་སྩོལ་དུ་གསོལ༔ ཀཱ་ཡ་སིདྡྷི་ཨོཾ༔ ཝཱཀྐ་སིདྡྷི་ཨཱ༔ ཙིཏྟ་སིདྡྷི་ཧཱུཾ༔ སརྦ་སིདྡྷི་ཧྲཱིང་ཧྲཱིང་༔ ཞེས་གཏོར་མ་དངོས་གྲུབ་བླངས་ཏེ་རོལ༔
བདུད་རྩི་ཐིགས་གསུམ་བཏུང་༔ དངོས་གྲུབ་དེ་ལ་ཡོན་ཏན་དཔག་ཏུ་མེད་པ་འབྱུང་༔ ལྷག་མ་གང་ལ་བྱིན་ཀྱང་དེའི་བསོད་ནམས་རྒྱས་པར་འགྱུར༔ རྒྱས་པར་བྱེད་ན་སྐབས་འདིར་སྦྱིན་སྲེག་བྱ་སྟེ་ཟུར་དུ་

བལྟའོ༔ བསྡུས་ཏེ་བྱེད་ན་མི་དགོས༔ བླ་མ་ལ་ཡོན་སེར་སྣ་མེད་པར་ཕུལ༔ ལྷག་མ་གཏང་༔ བསྟན་མ་བསྐྱང་༔ དཀྱིལ་འཁོར་བསྡུ༔ བཀྲ་ཤིས་བརྗོད༔ བླ་མའི་ཐུགས་སྒྲུབ་ཆེན་པོ་སྒྲུབ་ཆེན་བཀའ་
བརྒྱད་ཀྱི་རྩ་བ་དྲིལ་བ་བསམ་ཡས་མཆིམས་ཕུར་སློབ་དཔོན་པདྨ་འབྱུང་གནས་ཀྱིས་མངའ་བདག་ཁྲི་སྲོང་ལྡེའུ་བཙན་ལ་གནང་བའོ༔ མ་འོངས་པའི་དོན་དུ་བྱང་ཟང་ཟང་བྲག་གི་སྐེད༔ བསེ་སྒྲོམ་སྨུག་པོའི་
དབུས་སུ་སྦས་པ༔ བཀའ་སྲུང་ཨེ་ཀ་ཛ་ཏི་ལ་བཅོལ༔ ས་མ་ཡ༔ རྒྱ་རྒྱ་རྒྱ༔ བྱང་ཟང་ཟང་ལྷ་བྲག་གི་སྐེད་ནས་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་མེ་ཕོ་རྟའི་ལོ་ལུག་གི་ཟླ་བའི་ཚེས་བཞིའི་ནམ་གྱི་དགུང་ཡོལ་ལ་གཏེར་ནས་སྤྱན་
དྲངས་པའོ།། དགེ་ལེགས་འཕེལ།།